Tartu tudengipäevad

Tartu tudengipäevad (varem Tartu üliõpilaspäevad) on igal kevadel ja sügisel Tartus toimuv kultuuri- ja meelelahutusfestival. Nimetus hõlmab kaht festivali: Tartu Tudengipäevad: Kevad ja Tartu Tudengipäevad: Sügis. Igat festivali iseloomustab läbiv teema. Tartu tudengipäevade moto on "Puhka vaim välja!".http://www.studentdays.ee/ 

Tuntuimad tudengipäevade üritused on omapärased võistlused (sh paadiralli ja lennumasinate võistlus Emajõel) ja mitmesugused kontserdid (sh öölaulupidu, tudengilaulude konkurss). Toimub ka rohkelt loenguõhtuid ja töötubasid, spordiüritusi ning loodusretki.http://www.kultuur.info/syndmus/tartu-kevadpaevad-2015/ 

Tartu tudengipäevade kavas on igal korral 100–200 üritust, nende hulgas nii traditsioonilised üritused kui ka uued vormid. 

 Tartu kevadpäevad 
Tartu kevadpäevade festival toimub tavaliselt aprilli viimasel nädalal (2016. aastal 25. aprillist 1. maini). Ajaliselt langeb festival kokku volbriööga, mil linnapea annab üheks ööks võimu üle üliõpilastele.http://www.eesti.ca/volbrioo-mitu-nagu/article4314

Suuremad üritused on igakevadine öölaulupidu (varem Kassitoomel ja lauluväljakul, nüüd Tartu Lumepargis) ja maagiline volbriöö tulesõu Kaarsillal, kuhu koguneb kuni 15 000 inimest. Populaarne on ka üldrahvalik öötantsupidu.

Emajõel võisteldakse tudengilikel aladel: iseehitatud lennumasinate võistlusel Karsumm ja kummipaatide võiduajamisel Paadiralli. Omapärased võistlused on ka enda loodud liikurite võidusõit Bambus ja õllekastide torni ladumine enda alla Kastironimisel.

Olulisel kohal on üliõpilaste omaloomingu tunnustamine. Seda võimalust pakuvad väärika ajalooga üliõpilaskollektiivide võistlus Tudengilaul ja Tudengibänd, Tudengifilmi konkurss ning Luulevabaduse lava. 

Spordiüritustest on kanda kinnitanud näiteks hommikuvõimlemine Avatuut, Sildade jooks, Kevadaeroobika ja Tudengiekstreem. Noori osalejaid meelitab laupäevane laste rattatuur.

 Tartu sügispäevad 
Tartu sügispäevade festival toimub tavaliselt oktoobri teisel nädalal (2015. aastal 12. oktoobrist 18. oktoobrini).

Menukaim sügisüritus on üliõpilaste mälumäng Mälukas, mis toimub ilmale vaatamata nii toas kui väljas. Sportlikest üritustest on tuntud 400 osavõtjaga Sügisaeroobika. Konkursside hulgas olulisim on 2 x 1000-eurose auhinnarahaga konkurss Tudengifilm.http://tartu.postimees.ee/3358839/nadala-sisustavad-tudengite-sugispaevad

Kava on aastast aastasse muutuv. 2015. aastal toimusid näiteks Avatuut ja pannkoogihommik, TudengiLAN, Luulevabadus, Stand-Up Teadus, Game of Students jt.https://www.facebook.com/Studentdays/events

Varem on aset leidnud loovüritused, nagu kommenteerimisvõistlus ja tudengiteater, bussiorienteerumine ja autokaraoke, Pirogovi päevaklubi ja maailmakarneval, akadeemiline pikapäevarühm ja ÕIS ehk Õppejõudude Imeline Silmaring. 

Vimkaga spordiüritused: TitaanTudengi ja Ülitudengi võistlus, inimlauajalgpall ja meestekandmise võistlus, lumesõda ja mudamaadlus.

 Ajalugu 
Tartu tudengipäevade traditsioon sai alguse 1965. aastal. Toona korraldatud Tartu üliõpilaspäevad kasvasid välja rahvusvahelise üliõpilaspäeva tähistamisest 17. novembril.http://www.ajakiri.ut.ee/artikkel/1632 

Alates 1987. aastast jätkas ajas muutunud festivali korraldamist Ülikooli Kultuuriklubi Heino Variku eestvedamisel.http://epl.delfi.ee/news/eesti/tartus-algavad-tudengite-kevadpaevad?id=50754898 Vabatahtlikest Tartu kõrgkoolide üliõpilastest koosnev mittetulunduslik organisatsioon Ülikooli Kultuuriklubi oli festivali peakorraldaja ka 2018. aastal. Kaaskorraldajate seas oli teisigi Tartu seltse, klubisid, üliõpilasorganisatsioone, spordi- ja kultuurikorraldajaid.

2015. aasta kevadel tunnustati Tartu tudengipäevade festivalihttp://tartu.postimees.ee/3221879/tartu-festivale-tunnustati-euroopa-kvaliteedimargisega ka Euroopa tasemel kvaliteedimärgisega EFFE (Europe for Festivals, Festivals for Europe). Euroopa Komisjoni ja Eesti Kultuuriministeeriumi poolt välja antud märgis arvestas festivalide valikul rahvusvahelist haaret, kogukondlikku kaasatust ja kunstilist kvaliteeti. 

Infot järgmiste Tartu tudengipäevade ürituste kohta leiab Tartu tudengipäevade kodulehelt.

 Näited üritustest 

Vaata ka
Tallinna tudengipäevad

 Viited 

 Välislingid 

 Tartu tudengipäevade koduleht
 Tartu tudengipäevad Facebookis
 Tartu tudengipäevad Youtube'is
 Tartu tudengipäevad Instagramis

Kategooria:Tartu üritused
Kategooria:Eesti üliõpilaselu